Gjemnes Ytre

v/ Eli Aspen Tømmerbakke

Gjemnes Kommune

Areal og driftsavdelingen

**Fartsgrense på Bergsøya**

Innbyggerne på Bergsøya og beboerne i boligfeltet er positiv til at det endelig er satt opp fartsskilt på Bergsøya. Plasseringa er også riktig, men fartsgrensa er må være feil. Det er direkte både trafikkfarlig og livsfarlig og kjøre 50 km/t igjennom boligfeltet.

Har forstått det slik, at skal fartsgrensa ned til 30 km/t ,så kreves det ”fartsdomper”.

**Da må det bli det.**

Det må også settes opp skilt med 50-km grense eller lavere forbi barnehagen. Likeså må det settes opp autovern der, i dag er det bare netting mot veien på øvresida av barnehagen, som rundt alle barnehager. Når det ikke står noe skilt med fartsbegrensning, vil det si at en bil kan komme i 80 km i timen forbi og rase rett ned i barnehagen.

Argumentet fra Veivesenet sin side mot å sette opp skilt der, var at det er ikke mulig å kjøre i 80 km/t forbi der. Det er sant og si det dårligste argumentet vi har hørt.

Autovern bør det være flere steder på Bergsøya. Dette er påpekt overfor Alf Høgset ved befaring vi har hatt.

Likeså har vi ytret ønske om belysning på busstoppene på Bergsøya.

Både stor trafikk og 80 km i timen skal være argument nok for å sette opp gatelys.

 Når flere skolebarn står og venter på bussen, vet vi alle at de ikke bestandig står i ro.

Etter mye brevskriving og bl.annet underskriftskampanje, ble vi på Hjorten bevilget asfalt i 2008. Kjempebra, men det bør være asfalt rundt hele Bergsøya. Dårlig grusvei med masse hull er ikke det beste underlaget å kjøre på. I gårsdagens avis var flere kommuner og veistrekninger nevnt, som skulle få asfalt. Der var hverken Gjemnes og selvsagt heller ikke Bergsøya nevnt

Dette er punkt vi vil påpeke overfor kommunen og Statens Vegvesen.

Imøteser et positivt svar.

Mvh Gjemnes Ytre

v/ Eli Aspen Tømmerbakke